Ја сам Луна
Ја сам Луна () је аргентинско-мексичка теленовела чији је продуцент -{Disney Channel}- Латинска Америка. Прву епизоду серије Ја сам Луна је гледало више од 2,3 милиона гледалаца само у Аргентини. Серију су развили -{Disney Channel}- Латинска Америка и Европа, Средњи исток и Африка (ЕМЕА).

Серија је награђивана на -{Kids Choice Awards}- у Аргентини, Мексику и Колумбији, а освојила је награду на -{Nickelodeon}- додели награда за омиљени програм, а номинована је за награду Мартин Фиеро 2017. године. Валентина Зенере је 3 пута освојила награду за омиљену негативну улогу, а главни глумац, Руђеро Паскуарели је 2 пута освојио награду за омиљеног глумца, а Мајкл Ронда је исту награду освојио на -{Kids Choice Awards}- у Мексику, док је главна глумица Карол Севиља три пута номинована за ту титулу, а осваја је на -{Kids Choice Awards}- у Аргентини, 2016. године. Агустин Бернаскони је на истој манифестацији, исте године освојио награду за момка у тренду, а Лионел Феро је такође био номинован.

У Србији се серија премијерно емитовала од 10. априла 2020. до 15. фебруар 2021. године на каналу Нова, са титловима на српском језику. Титлове је радио студио Блу хаус.

Преглед серије

1. сезона 
Луна Валенте живи срећан живот у Канкуну, у Мексику, радећи као достављачица у "Fudgger Wheels-у", достављајући храну ролерима, са својим најбољим пријатељем Симоном који компунује музику и свира гитару. Једног дана Луна сања сан у коме клиза уз музику на великој стази. Истог дана, у Мексико долази богата госпођа Шарон Бенсон, чија је сестра трагично настрадала у пожару са својим супругом Барни Бенсоном и ћерком Сол (за коју није сигурно да је мртва и која се још може пронаћи), који се догодио у вили Бенсон, у Аргентини. Ужурбана Луна се игром случаја на улици судари са Матеом Балсаном, лепим, али помало самоувереним дечком који је у вези са Амбар, кумицом госпође Шарон Бенсон. Игром случаја, Амбар гурне Луну у базен, а Матео је спаси, што у Амар пробуђује љубомору. Лунини родитељи, Моника и Мигел добијају пословну понуду од госпође Шарон, па буду приморани да се преселе у Буенос Ајрес, у Аргентини. Луна започиње нови живот и открива клизалиште из својих снова,"Jam&Roller" у коме добија посао помоћника на писти и креће у "Blake South College", у једном од најпрестижнијих аргентинских колеџа. Амбар одмах примети да се осећања Луне и Матеа бивају све дубља, па са својим другарицама Делфином и Јазмин, које имају канал "Fab&Chic", на коме објављују дешавања из клизалишта, чини све да Луну избаци из клизалишта и школе, међутим то јој не полази за руком. Луна и Матео се све више зближавају одбијајући да признају да је оно што од првог тренутка осећају једно према другом - љубав. Луна упознаје Нину, повучену и тиху девојку са којом постаје веома блиска и која јој постаје велика подршка. Након што и Симон дође у Буенос Ајрес, Луна наставља да живи свој нови живот, сигурна да сада има све што јој је потребно да буде срећна. Сваког дана постаје све боља у клизању и све се више прилагођава животу у Буенос Ајресу, не знајући за велику тајну која се годинама крије и која је веже, не само за Шарон, него и за целу фамилију Бенсон.

2. сезона 
Друга сезона започиње новом школском годином, као и Луниним сном који представља нову етапу у њеном животу. За Амбар, ово је последња школска година, те јој Шарон поклања златну хемијску, којом ће написати своју будћност. Шарон се слаже са Амбарином жељом да студира у Паризу, па је подсећа да мора да буде најбоља и да не дозволи да јој неко или нешто стане на пут. Луна је забринута јер јој се Матео не јавља. Тамара напушта клизалиште, а писту поверава Луни, међутим, након пожара који тамо избије, клизалиште добија нову директорку, Хулиану, која је Тамарина потпуна супротност. Тамарин ведар дух замењује Хулианина негативна енергиија, међитим, нико не слути да је Хулиана у ствари Мариса Минт - клизачица која је изводећи један од најзахтевнијих покрета освојила кристалну клизаљку, али и повредила колено, тако да више није могла да клиза, те је одлучила да одбаци свој идентитет и замени га новим. У вилу Бенсон долази господин Алфредо, отац госпође Шарон, који од првог тренутка има снажну повезаност са Луном. Шарон схвата да тајна о девојчици која је настрадала поводом стравичног пожара, сваког дана прети да буде откривена, те, представља Амбар као своју нећаку - Сол Бенсон. Међутим, временом, Алфредо све више сумња да је Амбар његова унука, а сумњу у самој Амбар буди Силвана, мистериозна жена која јој саопштава да је она њена мајка, док је за то време Луна све ближа откривању истине о свом пореклу.

3. сезона 
Након сазнања да је она Сол Бенсон, Луна се осећа веома чудно и има толико питања, на која још увек није пронашла одговор. Шарон је побегла након што су њене лажи разоткривене, те нико не зна ништа о њој. Амбар одлучује да скроз промени своју личност, те њене главне одлике постају црна шминка, са црном маркираном одећом. Гари, тренер екипе "Los Sliders", која је победила "Jam&Roller" у финалу клизачког такмичења одржаног у Мексику, одлучује да обједини ове две екипе у једну јединствену екипу "Red Sharks", те Амбар на тај начин почиње да се дружи са Емилијом, главном девојком бивше екипе "Los Sliders" и Бенисиом. Луна има све чешће има кошмаре, проузроковане својим несигурностима и страховима. Све чешће сања своје биолошке родитеље, Лили и Берни, те се поставља питање: Да ли су можда они живи?

Ликови 
 Луна Валенте (Карол Севиља) — Луна је слатка и добронамерна девојка из Мексика. Она је амбициозна и вољена и води води рачуна о својим блиским пријатељима и породици. У клизалишту "Jam&Roller" проналази прилику да комбинује две ствари које воли: клизање и плес. Талентом и упорношћу Луна постиже све што пожели.
 Матео Балсано (Руђеро Паскуарели) — Син италијанског дипломате, Матео, живео је у многим земљама. Он је најлепши дечко у "Blake Sauth Colleg-у", тако да је попуалран и самоуверен. Матео је талентовани клизач и не пропушта прилику да покаже своје вештине у клизлаишту "Jam&Roller".
 Симон Алварез (Мајкл Ронда) — Симон је добродушан и брижан дечко из Мексика. Воли да клиза, али његова права страст је музика. Симон је веома талентован музичар и пише оригиналне песме за гитару.
 Амбар Смит (Валентина Зенере) — Амбар је популарна и привилегована девојка. Лепа је и то зна. Амбар је талентована клизачица и ужива у пажњи коју добија у "Jam&Roller-у"
 Нина Самонети (Каролина Капелиоф) — Нина је стидљива и затворена девојка, а понекад и нема самопоуздања. Она је италигентна и радознала по природи. Нина воли да учи и интересује се за све око себе.
 Шарон Бенсон (Лусила Гандолфо) — Шарон је богата и софистикована жена. Инталигентна и самоуверена, врло је амбициозна и често врло хладна.
 Делфина 'Делфи' Алзаменди (Малена Ратнер) — Делфи је Јазминина другарица која заједно са њом води канал "Fab%Chic", на ком објављују дешава из клиѕалишта "Jim&Roller". Заједно са Јазмин и Амбар смишља планове којима ће избацити Луну из клизлаишта и школе, а самим тим и из виле Бенсон.
 Хасмин Карбахал (Катја Мартинез) — Јазмин је Делфина другарица, и са њом води канал "Fab&Chic". Јазмин је девојка која све схвата буквално и из тога произилазе многе смешне ситуације. Јазмин је потајно заљубљена у Симона.
 Гастон Перида (Агустин Бернаскони) — Гастон је Матеов најбољи пријатељ који је уз њега у свим ситуацијама. Увек орасположи Нину и насмеје је у најтежим тренуцима, док је потајно заљубљен у њу.
 Тамара Риос (Луз Каприота) — Тамара је директорка клизашита "Jim&Roller". На моменте уме да буде строга, али је ведрох духа и воли свој посао.

Улоге

Млађа глумачка постава

Старија глумачка постава

Гостујући и епизодни глумци

Референце

Спољашње везе 

 

Disney телевизијске серије
Аргентинске теленовеле
Аргентинске серије које су се почеле приказивати 2016.
Аргентинске серије које су се престале приказивати 2018.
Теленовеле на шпанском језику
Оригинални програм канала Disney Channel